AEONTS วิ่งแรงเกือบ9% ทุบสถิติ”ออลไทม์ไฮ” โบรกฯเชียร์ซื้อเป้า170 บ. หลังกำไรQ3/60 โตทะลัก
AEONTS วิ่งแรงเกือบ9% ทุบสถิติ"ออลไทม์ไฮ" โบรกฯเชียร์ซื้อเป้า170 บ. หลังกำไรQ3/60 โตทะลัก โดยล่าสุด ณ เวลา 11.52 น. ราคาอยู่ที่ระดับ 158 บาท บวก 12.50 บาท หรือ 8.59% สูงสุด 160 บาท ต่ำสุด 149.50 บาท ด้วยมูลค่าซื้อขาย 189.22 ล้านบาท
1 ก.พ. 2561

ผู้สื่อข่าวรายงานว่า หุ้นบริษัท อิออน ธนสินทรัพย์ (ไทยแลนด์) จำกัด (มหาชน) หรือ AEONTS ล่าสุด ณ เวลา 11.52 น. ราคาอยู่ที่ระดับ 158 บาท บวก 12.50 บาท หรือ 8.59% สูงสุด 160 บาท ต่ำสุด 149.50 บาท ด้วยมูลค่าซื้อขาย 189.22 ล้านบาท ขณะที่ดัชนีตลาดหุ้นไทยโดยรวมบวก 0.42%

ทั้งนี้ ราคาหุ้น AEONTS ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 11 ธ.ค. 2544
ด้าน บล.ทิสโก้ ระบุในบทวิเคราะห์ (25 ม.ค.) แนะนำ “ซื้อ” ราคาเป้าหมาย 170 บาท/หุ้น โดยคาดการณ์ว่ากำไรไตรมาส 3/60 เพิ่มขึ้น 56.3% จากช่วงเดียวกันเมื่อปีก่อน จากสินเชื่อส่วนบุคคลที่ผลตอบแทนสูงมีการเติบโตอย่างต่อเนื่อง ขณะที่สินเชื่อเมื่อสิ้นสุดไตรมาสในเดือน พ.ย. เติบโต 13.3% จากช่วงเดียวกันเมื่อปีก่อน (การเติบโตที่เป็นตัวเลขระดับ 2 หลักล่าสุดเกิดขึ้นในไตรมาส 3/57) และเพิ่มขึ้น 6.6% จากไตรมาสก่อน มาที่ 7.54 หมื่นล้านบาท
ด้านเครดิตการ์ดคิดเป็น 45% จากสินเชื่อทั้งหมด มีการเติบโต 18.8% จากช่วงเดียวกันเมื่อปีก่อน และสินเชื่อส่วนบุคคล (53% จากสินเชื่อทั้งหมด) เติบโต 10% จากช่วงเดียวกันเมื่อปีก่อน ถือเป็นไตรมาสที่ 2 ที่สินเชื่อส่วนบุคคลเพิ่มขึ้นต่อเนื่อง 5% จากไตรมาสก่อน เป็นการยืนยันว่ากลยุทธ์ของ AEONTS สามารถเพิ่มการเติบโตของสินเชื่อที่มีผลตอบแทนสูง
ทั้งนี้ ในส่วนของสินเชื่อส่วนบุคคลถูกทางการกำหนดให้อัตราดอกเบี้ยอยู่ที่ 28% และส่วนของบัตรเครดิตอยู่ที่ 18% สินเชื่อนับตั้งแต่ต้นปีถึงปัจจุบัน (YTD) เพิ่มขึ้น 14.1% เทียบกับการประมาณการของเราทั้งปีที่เราคาดไว้ที่ 15.9% โดยผลตอบแทนลดลงตามคาดจากไตรมาสก่อนมาที่ 23.29% จาก 23.95% ในไตรมาส 2/60 เนื่องจากผลตอบแทนจากบัตรเครดิตลดลง 2%
ขณะที่ กำไรงวด 9 เดือนแรกปี 60 เพิ่มขึ้น 30.1% จากช่วงเดียวกันเมื่อปีก่อนที่ 2 พันล้านบาท คิดเป็น 71% ของที่ประมาณการทั้งปีนี้ ซึ่ง AEONTS สามารถรักษาประสิทธิภาพในการดำเนินธุรกิจได้ดี โดยมีสัดส่วนต้นทุนต่อรายได้อยู่ที่ 48.6% ในไตรมาส 3/60 เทียบกับที่ 50.5% ในไตรมาสก่อนหน้านี้ ยังคงประมาณการกำไรจะเติบโตราว 19-23% ในปี 60-61 ซึ่งสะท้อนถึงกำไรในไตรมาส 4/60 จะอยู่ที่ 830 ล้านบาท เพิ่มขึ้น 10.8% จากไตรมาสก่อน
อนึ่ง มองมี upside risk ต่อการคาดการณ์อัตราการขยายตัวสินเชื่อของเรา และอาจมีกำไรจากการขายสินทรัพย์ ซึ่งโดยปกติจะบันทึกในไตรมาส 4 ของทุกปี
อย่างไรก็ตาม AEONTS ได้เพิ่มการตั้งสำรองฯ ในช่วง 2 ปีที่ผ่านมา เพื่อรองรับนโยบายใหม่ทางบัญชีในการตั้งสำรองฯ และปัจจัยกดดันทางเศรษฐกิจที่ยังฟื้นตัวไม่เต็มที่ สัดส่วนการตั้งสำรองฯ ต่อสินเชื่อรวมลดลงจาก 2 ไตรมาสก่อนหน้านี้เป็น 6.4%/6.3%
สำหรับไตรมาส 2 ถึง ไตรมาส 3/60 vs เพิ่มขึ้น 7.0% ในไตรมาสก่อนหน้านี้ สิ่งนี้สอดคล้องกับสมมติฐานการทำประมาณการของเรา (ซึ่งเป็นอีกปัจจัยหนึ่งในการขับเคลื่อนการเติบโตของผลประกอบการ) สัดส่วน NPL ต่อสินเชื่อรวมลดลงจาก 2.52% ในไตรมาส 2/60 มาที่ 2.2% และอัตราส่วนการรองรับความเสียหาย (loan-loss coverage ratio) เพิ่มขึ้นจาก 129.9% ในไตรมาส 2/60 เป็น 139.6% ในไตรมาส 3/60